Արա Բերքյան

**Արա Բերքյան  (Արա Յ․ Պիլէզիկճեան)** (), ), ճարտարապետության և ինժեներության դոկտոր (1976), գրող, պատմաբան, նկարիչ։

## Կենսագրություն
Արա Բերքյանը ծնվել է 1934 թվականի ապրիլի 20-ին, Լիբանանի մայրաքաղաք Բեյրութում, Ժան (Յոհաննէս) Պիլէզիկճեանի և Թագուհի Սարաֆեանի ընտանիքում։

1951 թվականին ավարտել է Բեյրութի ֆրանսիական գիմնազիան։ 1952-1956 թվականներին ուսանել է Բեյրութի ամերիկյան համալսարանում՝ ճարտարապետություն և ինժեներություն։

1957 թվականին փոխադրվել է Արևմտյան Գերմանիա։ Գերմաներեն է սովորել Մյունխենի Գյոթեի ինստիտուտում։ 1958-1961 թվականներին պետական կրթաթոշակով լրացուցիչ ուսանել է Մյունխենի և Աախենի տեխնիկական համալսարաններում։

### Մասնագիտական գործունեություն
220px|մինի|Արա Բերքյանը կնոջ՝ Լիզա Բերքյան-Աբրահամյանի հետ, 1992 թվական, Բավարիա։
1963 թվականից	աշխատել է գերմանական տարբեր կազմակերպություններում, ընկերություններում, գլխավորապես Մայնցի տարածքում, որպես ճարտարապետ, շինարարության ղեկավար, նախագծերի հեղինակ։ 1963-1964 թվականներին աշխատել է Լենցի ճարտարապետական և ինժեներական ձեռնարկությունում, բարձրահարկ քաղաքաշինություն։ 1965-1966 թվականներին եղել է Աախենի տեխնիկական համալսարանի քաղաքաշինության ամբիոնի գիտական աշխատող։ 1966-1968 թվականներին աշխատել է Մորմոնների եկեղեցաշինության բաժնում։

1969 թվականին ընդունել է Գերմանիայի քաղաքացիություն։

1971 թ․ կրում է Բերքեան ազգանունը, արևելահայերեն՝ Բերքյան։

1969-1970 թվականներին աշխատել է Վիտան-Սեքուրիուս շինարարական ձեռնարկությունում, կառուցել են հիվանդանոցներ, այդ թվում՝ 600 մահճակալով «Քեմպերհոֆ» հիվանդանոց Քոբլենցում, ինչպես նաև՝ դպրոցներ։ 1970-1972 թվականներին աշխատել է Ֆաուստ շինարարական ձեռնարկությունում, Մայսենհայմում կառուցել են հաշմանդամների համար վերականգնողական կենտրոն։

1972-1985 թվականներին Գերմանիայում եղել է քրիստ-դեմոկրատական կուսակցության անդամ։ 1973-1974 թվականներին կրկին աշխատանքի է անցնում Լենցում՝ որպես նախագծերի հեղինակ։

1974-1979 թվականներին աշխատել է Կրուպ շինարարական ձեռնարկությունում՝ նախագծերի հեղինակ, 1976 թվականին՝ Դարմշտադտի տեխնիկական համալսարանում () պաշտպանել է «Միջնադարյան Հայաստանի ամրաշինությունը» թեզը՝ ստանալով ճարտարապետության և ինժեներության դոկտորի գիտական կոչում։

1979-1984 թվականներն աշխատել է որպես անկախ ճարտարապետ։ 1988-1993 թվականներին աշխատել է Վիսբադենի քաղաքապետարանում որպես ճարտարապետ։

Նրա համառ ջանքերի շնորհիվ 1972 թվականին վերաբացվել է գերմանահայկական ընկերությունը, այն հիմնադրել էր 1914 թվականին՝ մեր ժողովրդի մեծ բարեկամ Յ. Լեփսիուսը, սակայն որը լուծարվել էր 1956 թվականին։ Եղել է այդ ընկերության փոխնախագահ, հայ-գերմանական հանդեսի խմբագիր, Հեսենի հայ մշակութային միության հիմնադիր, վարչության անդրանիկ նախագահ, Մայնցի հայկական համայնքի նախագահ, Մյունխենի, Աախենի հայ ուսանողների Միության հիմնադիրներից, Հեսսենի և Հայաստանի հուշարձանների փրկության կոմիտեի փոխնախագահ, Հայաստանի շինարարության նախարարության խորհրդական Գերմանիայում։

Մասնակցել է հայ արվեստին նվիրված գիտաժողովներին՝ Երևանում, Փարիզում, Վենետիկում, հանդես եկել ելույթներով։

Մահացել է 1994 թվականի փետրվարի 5-ին Վիսբադենում, թաղվել է Փարիզում՝ քրոջ Սեդայի ընտանեկան գերեզմանոցում ():

։

## Միություններ
Բեյրութում ապրած տարիներին եղել է «Զավարյան» միության անդամ։ 1972-1985 թվականներին Գերմանիայում եղել է քրիստ-դեմոկրատական կուսակցության անդամ։

1982 թվականին եղել է գերմանահայկական ընկերության (գերմ․՝ Deutsch-Armenische Gesellschaft (DAG)) փոխնախագահ։ 1968 թվականին էլ եղել է Հեսսենի հայ մշակութային միության (գերմ․՝ Armenischer KulturVerein in Hessen e.V) նախագահ, 1989 թվականին՝ Մայնցի հայկական համայնքի նախագահ։

1978 թվականին եղել է հայ-գերմանական հանդեսի (գերմ․՝ Armenisch-Deutsche Korrespondenz (ADK)) խմբագիր։

Արա Բերքյանը եղել է Ռհայնլանդի և Հեսենի ճարտարապետների միությունների անդամ։

## Հրատարակություններ
* «Նախագծումը և կառուցումը մերձարևադարձային երկրներում» (1968) (գերմ,՝ Das Planen und Bauen in warmtrockenen Ländern)
* «Միջնադարյան Հայաստանի ամրաշինությունը» (1976) (գերմ․՝ Armenischer Wehrbau im Mittelalter)
* «Հռենոսի և Արաքսի միջև» (համահեղինակ՝ Է. Մայեր, 1988) (գերմ․՝ Zwischen Rhein und Arax. 900 Jahre deutsch-armenische Beziehungen Koautor: Enno Meyer)
* The art of fortification in Medieval Armenia (1978)
* Influence Arménienne sur l'architecture militaire Allemande du XIIe-XIIIe siècle (1988)
* «Արա Յ․ Բերքյան» (2014) (գերմ․՝ Ara J. Berkian), Կենսագրություն․ Հոդվածներ․ Նամակներ․ Մատենագիտություն․ Առաջաբանը հեղինակել, նամականին, մատենագիտությունը կազմել, նամակները, հոդվածները գերմ․ թարգմանել, ծանոթագրել է Լիզա Բերքյան-Աբրահամյանը, 2014, Երևան, «Տիգրան Մեծ» հրատ. 284 էջ. ISBN 978-9939-0-1061-8
* Էննո Մեյեր, Արա Յ. Բերքյան, «Հռենոսի և Արաքսի միջև. Գերմանահայկական հարաբերությունների 900 տարին», Գերմաներենից թարգմանեց և հրատարակության պատրաստեց Լիզա Բերքյան-Աբրահամյանը․― 2016, Երևան, «Տիգրան Մեծ» հրատ. 268 էջ, ISBN 978-99941-0-751-3
* «Արա Յ Բերքյան․ Հոգևոր կապեր» (2025). Նամակներ․ Հրատարակություններ։ Առաջաբանը հեղինակել, նամականին,  կազմել, նամակները գերմ․ թարգմանել, ծանոթագրել է Լիզա Բերքյան-Աբրահամյանը,-2025, Երևան, »ՎՄՎ-ՊՐԻՆՏ» հրատ․ 216 էջ  ISBN 978-9939-60-937-9

### Հետմահու
2016 թվականի հոկտեմբերի 3-ին Ավետիք Իսահակյանի անվան կենտրոնական գրադարանում տեղի է ունեցել Էննո Մեյերի և Արա Բերքյանի՝ «Հռենոսի և Արաքսի միջև. 900 տարվա գերմանա-հայկական հարաբերություններ» գրքի հայերեն թարգմանության շնորհանդեսը։ Գրքի թարգմանիչն է Արա Բերքյանի կինը՝ Լիզա Բերքյան-Աբրահամյանը, խմբագիրը՝ Դավիթ Սարգսյանը։

Շնորհանդեսին ներկա է եղել նաև Հայաստանի Գերմանիայի Դաշնային Հանրապետության դեսպան Մաթիաս Քիսլերը, որն ասել է․

## Պարգևներ և շքանշաններ
Հայ մշակույթը աշխարհում տարածելու, հայ ճարտարապետությանը մատուցած ծառայությունների համար, Բերքյանին հետմահու շնորհվել է Հայաստանի Ազգային գրադարանի Հակոբ Մեղապարտի մեդալ։

## Ծանոթագրություններ

## Մատենագրություն
* Der Heimat des Vaters eng verbunden, Ulrich Zink, „Allgemeine Zeitung Mainz“. 17. Juni 1993 
*Eine Tasse Kaffee veränderte ihr Leben, Weidner Birgit, "Wiesbadener Kurier". 22. Okt. 2009 (գերմ.)
*Memoirs of an Armenian in Germany, Mirak-Weissbach Muriel, The Armenian Mirror-Spectator. 22. Fep. 2019 (անգլ․)

## Գրականություն
* «Արա Բերքյան․ կյանք և գործունեություն», *Լիզա Բերքյան-Աբրահամյան*, Երևան, 2014, «Տիգրան Մեծ» հրատարակչատուն, 282 էջ։ ISBN 978-9939-0-1061-8
* Էննո Մեյեր, Արա Յ. Բերքյան «Հռենոսի և Արաքսի միջև. Գերմանահայկական հարաբերությունների 900 տարին», Գերմաներենից թարգմանեց և հրատարակության պատրաստեց Լիզա Բերքյան-Աբրահամյանը.― 2016, Երևան, «Տիգրան Մեծ» հրատ. 284 էջ, ISBN 978-99941-0-751-3
* «Վերհուշի մասունքներ», «ՎՄՎ-Պրինտ» հրատ․, Երևան, 2018,  310 էջ։ ISBN 978-9939-60-521-0

## Արտաքին հղումներ
*  
* «Երանի՜ այսպես եկող-գնացողներին». Արա Բերքյան ։ www.magaghat.am: Վերցված է 2016-09-03 
* «Արա Բերքյան»-ը՝ Աշտարակում։ irates.am: Վերցված է 2016-09-03 
* Արա Բերքյան․ Ժամանակի վկան
* Դու քեզ ու քո ժողովրդի արմատին նայիր։ irates.am: Վերցված է 2016-09-03 
* Լիզա Բերքյան-Աբրահամյան, Իմ գրադարանը
* Լիզա Բերքյան-Աբրահամյանը պատմում է «Հռենոսի և Արաքսի միջև. 900 տարվա գերմանա-հայկական հարաբերություններ» գրքի մասին
* ՊԱՏՄՈՒԹՅՈՒՆ ԼԻԶԱ ԱԲՐԱՀԱՄՅԱՆ-ԲԵՐՔՅԱՆԻ ՄԱՍԻՆ 
* «Արա Բերքյանի նպատակն էր վերացնել երկու ժողովուրդների միջև եղած կանխակալ կարծիքը»

Կատեգորիա:Հայ ճարտարապետներ
Կատեգորիա:Հայ նկարիչներ
Կատեգորիա:Հայ ճարտարագետներ
Կատեգորիա:Հայ գրողներ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Հայ պատմաբաններ
Կատեգորիա:Մյունխենի համալսարանի շրջանավարտներ